बार्सिलोनालाई भ्यालेन्सियाको चोट
बार्सिलोनामा नयाँ प्रशिक्षक क्‍किक सेटिनको हनिमुन एक साताभन्दा बढी टिक्न सकेन र क्लब स्पेनी लिगामा शनिबार राति भ्यालेन्सियाको हातबाट २–० ले पराजित रह्यो । जोर्डी अल्बाको आत्मघाती गोलमा भ्यालेन्सियाले अग्रता लिएको थियो । त्यसपछि म्याक्सी गोमेजले अर्को गोल थपे । यस हारले सेटिनको नियुक्तिमा प्रश्न उठाएको छ ।
म्याड्रिड — बार्सिलोनामा नयाँ प्रशिक्षक क्‍किक सेटिनको हनिमुन एक साताभन्दा बढी टिक्न सकेन र क्लब स्पेनी लिगामा शनिबार राति भ्यालेन्सियाको हातबाट २–० ले पराजित रह्यो । जोर्डी अल्बाको आत्मघाती गोलमा भ्यालेन्सियाले अग्रता लिएको थियो । त्यसपछि म्याक्सी गोमेजले अर्को गोल थपे । यस हारले सेटिनको नियुक्तिमा प्रश्न उठाएको छ ।यो हारले रियल म्याड्रिडलाई शीर्ष स्थानमा स्पष्ट अग्रता लिने अवसर पनि दिएको छ । रियलले आइतबार रियल भालाडोलिडविरुद्ध खेल्नेछ । भ्यालेन्सियाको घरमा भएको खेलमा बार्सिलोनाले बलमाथि अत्याधिक नियन्त्रण त राख्न सक्यो । तर बढी अवसर सिर्जना गर्ने काम भने भ्यालेन्सियाले गरेको थियो । बार्सिलोना र रियल दुवैको समान ४३ अंक छ । अब रियलले बार्सिलोनलाई उछिनेर तीन अंकको अग्रता लिन सक्नेछ । 